
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 1315 


6 Οκτωβρίου 1993 


ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πραγματοποίησης μεταφοράς συντελεστή 
δόμησης σε ακίνητο που βρίσκεται εντός του ρυμο¬ 
τομικού σχεδίου Δήμου Χαλανδρίου (Ν. Αττικής) . 1 
Τροποποίηση του εγκεκριμένου ρυμοτομικού σχεδίου 

Αθηνών . 2 

Έγκριση τοπικού ρυμοτομικού σχεδίου στην εκτός 
σχεδίου περιοχή του Δήμου Δράμας (Ν. Δράμας) για 
τον καθορισμό χώρου ανέγερσης κτιριακών εγκατα¬ 
στάσεων Τ.Ε.Ι. και καθορισμός όρων και περιορι¬ 
σμών δόμησης αυτού . 3 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Αοιθ. 88229 (1) 

Έγκριση πραγματοποίησης μεταφοράς συντελεστή δόμη¬ 
σης σε ακίνητο που βρίσκεται εντός του ρυμοτομικού 

σχεδίου Δήμου Χαλανδρίου (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί 
καθορισμού ανωτάτου ορίου συντελεστού δομήσεως 
κ.λπ.» (Α' 58). 

2. Τις διατάξεις του Π.Δ/τος 470/1979 «Περί μετασχη¬ 
ματισμού των συντελεστών δομήσεως εις εμβαδά κατά 
την εφαρμογή του Ν.880/1979» (Α' 138), όπως τροποποι¬ 
ήθηκε με το από 19.6.1987 Π. Δ/γμα (Δ' 592). 

3. Τις διατάξεις του Π. Δ/τος 510/1979 «Περί ρυθμί- 
σεως θεμάτων μεταφοράς συντελεστού δομήσεως κατά 
το Ν.880/1979» (Α' 154) όπως τροποποιήθηκε με το υπ’ 
αριθ. 367/1987 Π. Δ/γμα (Α' 163). 

4. Τις διατάξεις της παρ. 1 (εδ. ιδ) του άρθρου 23 του Ν. 
1558/1985 «Κυβέρηση και Κυβερνητικά όργανα» (Α' 
137). 

5. Την Υ 1958/1992 απόφαση του Πρωθυπουργού και 
του Υπουργού Περιβάλλοντος, Χωροταξίας και Δημοσίων 
Έργων «Ανάθεση αρμοδιοτήτων στους Υφυπουργούς Πε¬ 


ριβάλλοντος, Χωροταξίας και Δημοσίων Έργων Χρήστο 
Κατσιγιάννη και Γεώργιο Βουλγαράκη» (Β' 744). 

6. Την 27878/19.3.93 αίτηση των Αθανασίου Απο¬ 
στόλη, Δέσποινας Αποστόλη και Αντωνίου Αποστόλη. 

7. Την 34085/1992 αίτηση της Ευφροσύνης Μπαζακί- 
δου και Αρετής Βεργούλη. 

8. Την 100148/92 αίτηση των Αικατερίνης Δεμερτζή 
και Ευαγγελίας Γκόλφη. 

9. Την 27658/93 αίτηση των Ιωάννου Τσιμπουράκη - 
Παυλάκου, Αικατερίνης Δεμερτζή, Αρετής Βεργούλη, 
Ευαγγελίας Μόρφη και Ευφροσύνης Μπαζακίδου. 

10. Την 223/93 γνωμοδότηση του Κεντρικού Συμβου¬ 
λίου Χωροταξίας, Οικισμού και Περιβάλλοντος. 

11. Την 33068/19.7.93 απόφαση του Υφυπουργού Πε¬ 
ριβάλλοντος, Χωροταξίας και Δημοσίων Έργων για προέ¬ 
γκριση της σχετικής τεχνικής μελέτης, με πρόταση του 
Υφυπουργού Περιβάλλοντος, Χωροταξίας και Δημοσίων 
Έργων, αποφασίζουμε: 

Άρθρο 1 

1. Εγκρίνεται η πραγματοποίηση μέρους της μεταφο¬ 
ράς του συντελεστή δόμησης που εγκρίθηκε με το από 
3.2.1992 Π. Δ/γμα (Δ 301), από βαρυνόμενο ακίνητο που 
βρίσκεται εντός του ρυμοτομικού σχεδίου Αθηνών (Ν. Ατ¬ 
τικής) και επί των οδών Νοταρά αριθ. 29 και Δεληγιάννη 
αριθ. 11, για το οποίο έχει εκδοθεί ο 3891 /1992 σχετικός 
τίτλος δικαιώματος μεταφοράς συντελεστή δόμησης, στο 
όνομα Αθανασίου Αποστόλη, Δέσποινας Ψήτου - Απο¬ 
στόλη και Αντωνίου Αποστόλη, σε άλλο ακίνητο (ωφελού¬ 
μενο), που βρίσκεται εντός του ρυμοτομικού σχεδίου Δή¬ 
μου Χαλανδρίου (Ν. Αττικής) και επί της οδού Λευκών 
Ορέων αριθ. 101 για το οποίο υφίσταται δικαίωμα μετα¬ 
φοράς συντελεστή δόμησης υπέρ των (α) Ιωάννη Τσι- 
μπουράκη - Παυλάκου του Παναγιώτη και της Αλίκης, (β) 
Αλίκης χήρας Χρήστου Βλάχου το γένος Γεωργίου και Μα¬ 
ρίας Τσιμπουράκη, (γ) Αικατερίνης Δεμερτζή του Αθανα¬ 
σίου και της Ευγενίας, (δ) Αρετής Βεργούλη του Δημη- 
τρίου και της Φωτεινής και (ε) Ευαγγελίας Γκόλφη του 
Χρήστου και της Παρασκευής, όπως το ωφελούμενο ακί¬ 
νητο φαίνεται με στοιχεία Α. Β. Γ. Δ. Ε. Ζ. Α στο σχετικό 
πρωτότυπο διάγραμμα σε κλίμακα 1:500, που θεωρήθηκε 
από τον Προϊστάμενο της Δ/νσης Τοπογραφικών Εφαρ¬ 
μογών με την 88229/1993 πράξη του και που αντίτυπό 
του σε φωτοσμίκρυνση δημοσιεύεται με το παρόν διά¬ 
ταγμα. 

2. Τα ειδικότερα στοιχεία πραγματοποίησης της μετα¬ 
φοράς συντελεστή δόμησης είναι τα εξής: 

Συνολική δομήσιμη επιφάνεια, η οποία δύναται να δομη¬ 
θεί στο ωφελούμενο ακίνητο επιπλέον της επιτρεπομένης 
βάσει των ισχυόντων στην περιοχή όρων δόμησης 142,83 
τ.μ., που αντιστοιχεί σε 206,82 τ.μ. του βαρυνομένου ακι¬ 
νήτου. 

3. Τα ειδικότερα στοιχεία του ωφελουμένου ακινήτου 
μετά τη μεταφορά του συντελεστή δόμησης είναι τα εξής: 

α. Εμβαδόν οικοπέδου: 1.305,43 τ.μ. 
β. Ποσοστό κάλυψης: 25% 
γ. Συντελεστής δόμησης: 0,955 
δ. Μέγιστο επιτρεπόμενο ύψος του ανεγερθησομένου 
κτιρίου: Δέκα οκτώ (18) μέτρα. 

ε. Το κτίριο πρέπει να ανεγερθεί εντός του ωφελουμέ¬ 
νου ακινήτου σύμφωνα με το διάγραμμα κάλυψης σε κλί¬ 
μακα 1:100, που θεωρήθηκε από τον Προϊστάμενο της 
Διεύθυνσης Τοπογραφικών Εφαρμογών με την 88229/ 
1993 πράξη του και που αντίτυπό του σε φωτοσμίκρυνση 
δημοσιεύεται με το παρόν διάταγμα. 

4. Πριν την χορήγηση της οικονομικής άδειας πρέπει να 
προακομισθεί στην αρμόδια πολεοδομική υπηρεσία από 
τους ενδιαφερόμενους πιστοποιητικό από το οικείο υπο¬ 
θηκοφυλακείο για τη σημείωση, στη μερίδα του δικαιού¬ 
χου, του παρόντος Π. Διατάγματος καθώς και βεβαίωση 
από την αρμόδια υπηρεσία του Υπουργείου Περιβάλλο¬ 
ντος, Χωροταξίας και Δημοσίων Έργων ότι ακυρώθηκε ο 


3891/1992 ονομαστικός τίτλος δικαιώματος μεταφοράς 
συντελεστή δόμησης. 

Άρθρο 2 

1. Ακυρώνεται ο 3891/92 ονομαστικός τίτλος δικαιώ¬ 
ματος μεταφοράς συντελεστή δόμησης. 

2. Εγκρίνεται η χορήγηση νέου τίτλου δικαιώματος με¬ 
ταφοράς συντελεστή δόμησης στο όνομα Αθανασίου 
Αποστόλη, Δέσποινας Ψήτου - Αποστόλη και Αντωνίου 
Αποστόλη, σε αντικατάσταση του 3891/92 τίτλου για 
το υπολειπόμενο και μη χρησιμοποιηθέν εμβαδόν 
233,34 τ.μ. 

Άρθρο 3 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δη¬ 
μοσίων - Εργων αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 2 Οκτωβρίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΧΡΗΣΤΟΣ ΚΑΤΣΙΓΙΑΝΝΗΣ 

Αριθ. Γ. 85420 (2) 

Τροποποίηση του εγκεκριμένου ρυμοτομικού σχεδίου 
Αθηνών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 3,9, 29 και 70 του Ν. Δ/τος 
της 17.7.1923 «Περί σχεδίου πόλεων κ.λπ.» (Α' 228) 
όπως μεταγενέστερα τροποποιήθηκαν και συμπληρώθη¬ 
καν. 

2. Τις διατάξεις της παρ. 3 του άρθρου 99 του Ν. 1892/ 
1990 «Για τον εκσυγχρονισμό και την ανάπτυξη και άλλες 
διατάξεις» (Α' 101) όπως αντικαταστάθηκε με την παρ. 2 
του άρθρου 7 του Ν. 2052/1992 «Μέτρα για την αντιμετώ¬ 
πιση του νέφους και πολεοδομικές ρυθμίσεις» (Α' 94). 

3. Τις διατάξεις του άρθρου 29 Α' του Ν. 1558/1985 
όπως αυτό προστέθηκε με το άρθρο 27 του Ν. 2081/1992 
(Α' 154). 

4. Την Υ 1958/1992 απόφαση του Πρωθυπουργού και 
του Υπουργού Περιβάλλοντος, Χωροταξίας και Δημοσίων 
Έργων «Ανάθεση αρμοδιοτήτων στους Υφυπουργούς Πε¬ 
ριβάλλοντος, Χωροταξίας και Δημοσίων Έργων Χρήστο 
Κατσιγιάννη και Γεώργιο Βουλγαράκη» (Β' 744). 

5. Την 377/15.4.1991 απόφαση του Δημοτικού Συμ¬ 
βουλίου του Δήμου Αθηναίων. 

6. Την 203/συν. 26η/12.5.1993 γνωμοδότηση του Κε¬ 
ντρικού Συμβουλίου Χωροταξίας, Οικισμού και Περιβάλ¬ 
λοντος. 

7. Το γεγονός ότι από τις διατάξεις αυτού του Π. Δ/τος 
δεν προκαλείται δαπάνη σε βάρος του κρατικού προϋπο¬ 
λογισμού και του προϋπολογισμού του οικείου Ο.Τ.Α. 

8. Την 629/1993 γνωμοδότηση του Συμβουλίου της 


Επικράτειας με πρόταση του Υφυπουργού Περιβάλλο¬ 
ντος, Χωροταξίας και Δημοσίων Έργων, αποφασίζουμε: 

Άρθρο 1 

Εγκρίνεται η τροποποίηση του εγκεκριμένου ρυμοτομι¬ 
κού σχεδίου του Δήμου Αθηναίων στον κοινόχρηστο χώρο 
του Αττικού Αλσους με τον καθορισμό χώρου ανέγερσης 
δημοτικού αντλιοστασίου, όπως φαίνεται με στοιχεία Α, Β, 
Γ, Δ, Α, στο σχετικό πρωτότυπο διάγραμμα σε κλίμακα 
1:1.000 που θεωρήθηκε από τον Προϊστάμενο της Δ/ 
νσης Τοπογραφικών Εφαρμογών με την 85420/1993 
πράξη του και που αντίτυπό του σε φωτοσμίκρυνση δημο¬ 
σιεύεται με το παρόν διάταγμα. 

Άρθρο 2 

Το μέγιστο επιτρεπόμενο ύψους του κατά το προηγού¬ 
μενο άρθρο ανεγερθησομένου αντλιοστασίου καθορίζεται 
σε δύο μέτρα (2,00 μ.). 

Άρθρο 3 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δη¬ 
μοσίων - Εργων αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 2 Οκτωβρίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΧΡΗΣΤΟΣ ΚΑΤΣΙΓΙΑΝΝΗΣ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

ΔΗΜΟΤΙΚΟ 

ΑΝΤΛΙΟΣΤΑΣΙΟ 


>ΚΟί?ο;. 

&Ζα< 


Δ/ΝΣΜ ΠΟΛΕαΔΠΜΙΚαν ΖΧΕΔΙΑΖΜΟΥ 


βγκ. ρυμοτομικά» αχε&ιαυ 
Αλσος του Δήμου Αθηναίων 


ΔΗΜΟΣ ΑΘΗΝΑΙΩΝ 


ΤΡΟΠΟΠΟΙΗΣΗ ΤΟΥ ΕΓΚΕΚΡΙΜΕΝΟΥ ΠΟΛΕΟΔΟΜ. 
ΣΧΕΔΙΟΤ ΤΩΝΑΘΝΝΩΝ ΣΤΟ ΑΤΤΙΚΟ ΑΛΣΟΣ ΠΕΡ 
83 ΜΕ ΘΕΣΜΟΘΕΤΗΣΗ ΧΩΡΟΥ ΔΗΜΟΤΙΚΟΥ 
ΛΙΟΣΤΑΣΙΟΥ 

Αριθ. Γ. 80927 (3) 

Έγκριση τοπικού ρυμοτομικού σχεδίου στην εκτός σχε¬ 
δίου περιοχή του Δήμου Δράμας (Ν. Δράμας) για τον 
καθορισμό χώρου ανέγερσης κτιριακών εγκαταστά¬ 
σεων Τ.Ε.Ι. και καθορισμός όρων και περιορισμών δό¬ 
μησης αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 26 του Ν. 1337/1983 «Επέ¬ 
κταση των πολεοδομικών σχεδίων, οικιστική ανάπτυξη και 
σχετικές ρυθμίσεις» (Α' 33) όπως αντικαταστάθηκε με την 
παρ. 13 του άρθρου 8 του Ν. 1512/1985 «Τροποποίηση 
και συμπλήρωση πολεοδομικών διατάξεων, ρύθμιση συνα¬ 
φών θεμάτων και θεμάτων του Ταμείου Νομικών» (Α' 4). 

2. Τις διατάξεις των άρθρων 7, 8 και 9 του Ν. 1577/ 
1985 «Γενικός Κανονισμός» (Α' 210) όπως τροποποιήθη¬ 
καν με το άρθρο 13 (παρ. 1,2, 3) του Ν. 1647/1986 «Ορ¬ 
γανισμός Κτηματολογίου και Χαρτογραφήσεων Ελλάδας 
(Ο.Κ.Χ.Ε.) και άλλες σχετικές διατάξεις» (Α' 141) και με το 
άρθρο 1 (παρ. 3 και 4) του Ν. 1772/1988 «Τροποποίηση 
διατάξεων του Ν. 1577/1985 «Γ.Ο.Κ.» και άλλες διατά¬ 
ξεις» (Α' 91). 

3. Τις διατάξεις του άρθρου 23 παρ. 1 εδ. ιδ του Ν. 
1558/1985 «Κυβέρνηση και Κυβερνητικά Όργανα» {Α' 
137). 

4. Τις διατάξεις του άρθρου 29Α του Ν. 1558/1985 
όπως αυτό προστέθηκε με το άρθρο 27 του Ν. 2081/1992 
(Α' 154). 

5. Την Υ 1958/1992 απόφαση του Πρωθυπουργού και 
του Υπουργού Περιβάλλοντος, Χωροταξίας και Δημοσίων 
Έργων «Ανάθεση αρμοδιοτήτων στους Υφυπουργούς Πε¬ 
ριβάλλοντος, Χωροταξίας και Δημοσίων Έργων Χρήστο 
Κατσιγιάννη και Γεώργιο Βουλγαράκη» (Β' 744). 

6. Την 175/1992 γνωμοδότηση του Δημοτικού Συμβου¬ 
λίου Δράμας. 

7. Τις 52/1992 και 3/1993 γνωμοδοτήσεις του Συμβου¬ 
λίου Χωροταξίας, Οικισμού και Περιβάλλοντος Νομ. Δρά¬ 
μας. 

8. Το γεγονός ότι από τις κανονιστικές διατάξεις αυτού 
του Δ/τος δεν προκαλείται δαπάνη σε βάρος του κρατικού 
προϋπολογισμού και του οικείου Ο.Τ.Α. 


9. Την 512/1993 γνωμοδότηση του Συμβουλίου της 
Επικράτειας με πρόταση του Υφυπουργού Περιβάλλο¬ 
ντος, Χωροταξίας και Δημοσίων Έργων, αποφασίζουμε: 

Άρθρο 1 

Εγκρίνεται τοπικό ρυμοτομικό σχέδιο στην εκτός του 
εγκεκριμένου ρυμοτομικού σχεδίου περιοχή (Προάστειο) 
του Δήμου Δράμας (Ν. Δράμας) για τον καθορισμό χώρου 
για την ανέγερση κτιριακών εγκαταστάσεων του Τεχνολο¬ 
γικού Επαγγελματικού Ιδρύματος (ΤΕΙ) Καβάλας (Παράρ¬ 
τημα Δράμας) όπως φαίνεται με στοιχεία Α, Β, Γ, Δ, Ε, Α 
στο σχετικό πρωτότυπο διάγραμμα σε κλίμακα 1:5.000 
που θεωρήθηκε από τον Προϊστάμενο της Διεύθυνσης 
Τοπογραφικών Εφαρμογών με την 80927/1993 πράξη 
του και που αντίτυπό του σε φωτοσμίκρυνση δημοσιεύεται 
με το παρόν διάταγμα. 

Αρθρο 2 

Οι όροι και περιορισμοί δόμησης του κατά το άρθρο 1 
καθοριζομένου χώρου Τ.Ε.Ι. ορίζονται ως εξής: 

α. Μέγιστο ποσοστό κάλυψης: είκοσι τοις εκατό (20%) 
της επιφάνειας του χώρου. 

β. Συντελεστής δόμησης: τρία δέκατα (0,3). 

γ. Μέγιστο επιτρεπόμενο ύψος: έντεκα μέτρα 
(11,00 μ.). 

δ. Τα ανεγερθησόμενα κτίρια πρέπει να απέχουν από τα 
όρια του γηπέδου: δέκα μέτρα (10,00 μ.). 

Άρθρο 3 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δη¬ 
μοσίων Έργων αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 2 Οκτωβρίου 1993 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΧΡΗΣΤΟΣ ΚΑΤΣΙΓΙΑΝΝΗΣ 













